1 ΑΠΡΙΛΙΟΥ 2020 ΤΑΞΗ Δ

ΦΥΛΛΟ ΕΡΓΑΣΙΑΣ 5

ΟΝΟΜΑ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Καλημέρα , παιδιά! Καλό μήνα!!

Πρωταπριλιά σήμερα !

Είπατε κανένα πρωταπριλιάτικο ψέμα;

Πείτε μου κανένα πρωταπριλιάτικο αστείο να γελάσουμε!

Το παρακάτω κείμενο είναι απόσπασμα σε διασκευή από το μυθιστόρημα του **Νίκου Καζαντζάκη** «Αναφορά στον Γκρέκο».

 Στην Τρίτη τάξη δάσκαλός μας ήταν ο Περίανδρος Κρασάκης... Αυτός ο δάσκαλος λοιπόν ώρες μας έπαιρνε τ’ αυτιά με τα φωνήεντα και με τους τόνους. Κι εμείς ακούγαμε τις φωνές στο δρόμο, τους μανάβηδες, τους κουλουρτζήδες […] και περιμέναμε πότε να χτυπήσει το κουδούνι, να γλιτώσουμε. Κοιτάζαμε το δάσκαλο να ιδρώνει πάνω στην έδρα, να λέει, να ξαναλέει και να θέλει να καρφώσει στο μυαλό μας τη γραμματική, μα ο νους μας ήταν έξω στον ήλιο και στον πετροπόλεμο […]

Μια μέρα, ήταν άνοιξη, χαρά Θεού, τα παράθυρα ήταν ανοιχτά κι έμπαινε η μυρωδιά από μια ανθισμένη μανταρινιά στο αντικρινό σπίτι […]. Κι ίσια ίσια ένα πουλί είχε καθίσει στο πλατάνι της αυλής του σχολείου και κελαηδούσε. Τότε πια ένας μαθητής, χλωμός, κοκκινομάλλης, που ’χε έρθει εκείνη τη χρονιά από το χωριό, Νικολιό τον έλεγαν, δε βάσταξε, σήκωσε το δάχτυλο:

* Σώπα, δάσκαλε, φώναξε, σώπα, δάσκαλε, ν’ ακούσουμε το πουλί!

 **Απαντώ στις ερωτήσεις στο τετράδιο εργασιών.**

**1)Γιατί τα παιδιά δεν άκουγαν το δάσκαλο; Πού ήταν το μυαλό τους;**

2) **Τι δεν άντεξε ο Νικολιός και πώς αντέδρασε;**

**3) Βρείτε πληροφορίες από το διαδίκτυο για τον συγγραφέα του κειμένου τον Νίκο Καζαντζάκη .**

**Γράψτε στο τετράδιό σας σε 10 περίπου γραμμές ένα κείμενο για τη ζωή και το έργο του**.

|  |
| --- |
| **ΘΥΜΑΜΑΙ ΤΑ ΕΠΙΡΡΗΜΑΤΑ (απ’έξω)**Τα επιρρήματα είναι άκλιτες λέξεις οι οποίες συνοδεύουν τα ρήματα, και δηλώνουν χρόνο (χρονικά), τρόπο (τροπικά), τόπο (τοπικά), ποσό (ποσοτικά), κτλ.**Τα τροπικά επιρρήματα εκφράζουν τον τρόπο και απαντούν στην ερώτηση πώς ;**Π.χ. κάπως, αλλιώς, έτσι, μαζί, χωριστά σιγά, καλά ,ξαφνικά, άσχημα, ωραία , διαρκώς ,ευτυχώς, δυστυχώς κ.ά.Άκουσα ξαφνικά έναν δυνατό κρότο.Είναι κάπως δύσκολο να βγω από το σπίτι. |

|  |
| --- |
| ΘΥΜΑΜΑΙ ΤΙΣΜΕΤΟΧΕΣ ΤΟΥ ΕΝΕΣΤΩΤΑ ΤΗΣ ΕΝΕΡΓΗΤΙΚΗΣ ΦΩΝΗΣ (απ’έξω)* Οι μετοχές του ενεστώτα της ενεργητικής φωνής είναι άκλιτες και τελειώνουν σε –οντας και –ωντας .

Π.χ. τρέχοντας , βλέποντας γελώντας , μιλώντας * Τις χρησιμοποιούμε για να δείξουμε τον τρόπο (πώς) γι’ αυτό λέγονται και **τροπικές μετοχές**.

Έφυγε  **τρέχοντας**. (πώς;)Περπατούσε στον δρόμο **σφυρίζοντας**. (πώς;)ΠΡΟΣΟΧΗ: Όταν το –ο- δεν τονίζεται , γράφεται με όμικρονενώ όταν τονίζεται γράφεται με ωμέγα. |

1) Να γράψεις προτάσεις με τα τροπικά επιρρήματα: κάπως, αλλιώς, έτσι, μαζί, χωριστά ,σιγά, καλά ,ξαφνικά, διαρκώς , δυστυχώς

2) Να υπογραμμίσεις τα τροπικά επιρρήματα

 Περπατούσε αργά στο πεζοδρόμιο.

 Δεν μπορούσε να κάνει αλλιώς.

 Άρχισα να γράφω κρυφά σ’ ένα τετράδιο.

 Σηκώθηκε απότομα και μας ακολούθησε.

 Το άλλο αυτοκίνητο μας προσπέρασε γρήγορα.

 Το τηλέφωνο χτυπούσε συνεχώς.

 Έπεσα από τις σκάλες αλλά ευτυχώς δε χτύπησα σοβαρά.

 Στην εκδρομή περάσαμε όμορφα.

Άδικα χάνεις τα λόγια σου.

Να τρέξετε γρήγορα, για να προλάβετε το λεωφορείο.

Του φέρθηκε πολύ άσχημα.

Δυστυχώς, ό,τι και να του πεις, αυτός δεν καταλαβαίνει τίποτα.

Πολύ σωστά απάντησες, Γιαννάκη, στις ερωτήσεις της Ιστορίας.

3) Γράφω τις ενεργητικές μετοχές των παρακάτω ρημάτων σε –οντας ή -ώντας

|  |  |  |  |
| --- | --- | --- | --- |
| **γράφω:** |  | **διαβάζω:** |  |
| **ντύνω:** |  | **κεντώ:** |  |
| **αγαπώ:** |  | **ψήνω:** |  |
| **χαιρετώ:** |  | **πλένω:** |  |
| **χάνω:** |  | **ρωτώ:** |  |
| **νικώ:** |  | **τιμώ:** |  |

4) Να ξαναγράψεις τις προτάσεις αντικαθιστώντας τις υπογραμμισμένες φράσεις με τροπικές μετοχές:

Πέρασε το απόγευμα με διάβασμα.

…………………………………………………………….

Έφυγε με κλάματα. …………………………………………………………….

Παρακολουθούσε με γέλια. …………………………………………………………….

 Απομακρύνθηκε με φωνές

 …………………………………………………………….

 Τα παιδιά έδειξαν τη χαρά τους με χειροκροτήματα.

 ……………………………………………………………..